《南明山宝相寺十五题 其九 齐相井》
宋代·释显忠

南明山足势欲尽，正是新崖东胁隈。不知泉自那峰出，皆谓井因齐相开。

甘滑堪预郦经载，渊渟疑俟桑苧来。神蛟往往此潜蛰，旱岁莫测生风雷。

作者简介：释显忠，号祖印禅师，仁宗嘉祐间人（《嘉泰会稽续志》卷四）。为南岳下十一世，金山颖禅师法嗣，住越州石佛寺。事见《五灯会元》卷一二。今录诗十八首。